مولانا جمشید علی خان

مولانا جمشید علی خان ایک پاکستانی عالم دین ،شیخ الحدیث، مبلغ، تبلیغی جماعت کے نائب امیر اور مدرسہ عربیہ رائیونڈ کے سابق مہتمم تھے۔
مولانا جمشید کا تعلق جامشورو، سندھ سے تھا۔

تعلیم اور درس و تدریس 
مولانا جمشید دارالعلوم دیوبند سے فارغ التحصیل تھے. مولانا اشرف علی تھانوی کے صحبت یافتہ اور مولانا حسین احمد مدنی کے شاگرد خاص تھے۔ وہ حاجی عبد الوہاب کے خصوصی معتمد تھے۔ انہوں نے یورپ اور افریقہ اور خاص طور پر عرب دنیا میں بڑے پیمانے پر سفر کیے تھے۔ انہوں نے لاہور میں جامعہ اشرفیہ کی سرپرستی بھی کی۔

وہ مشہور عالم دین مولانا طارق جمیل سمیت کئی علما کے استاد تھے۔

وفات 
3نومبر 2014ء، لاہور میں دماغی شریان کی وجہ سے مختصر علالت کے بعد تقریبا 85 سال کی عمر میں وفات پاگئے. ان کی نماز جنازہ تبلیغی اجتماع پنڈال کے میں ان کے بیٹے اور جانشین مولانا محمد خورشید خان نے پڑھائی۔ بعد ازاں ، انہیں تبلیغی مرکز، رائے ونڈ کے قبرستان میں دفن کر دیا گیا۔

حوالہ جات 

تبلیغی جماعت کی شخصیات
دار العلوم دیوبند کی شخصیات
پاکستانی اسلامی مذہبی رہنما
دیوبندی شخصیات